<classify> Wachezaji wawili kati ya hao walitua tangu jana mchana ambao ni kiungo kutoka Uingereza, Ryan Burge na mlinda mlango Mcameroon Nelson Lukong anayecheza soka Jamhuri ya Kidemokrasia ya Kongo DRC.Mchezaji wa tatu ni Mrwanda Jean Baptiste ambaye alitarajiwa kuwasili jana jioni kwa ndege ya RwandAir.Burge anacheza katika timu ya APR ya Rwanda na iwapo atafanya vizuri kwenye majaribio huenda akasajiliwa.Msemaji wa Azam Fc, Jaffari Idd alisema jana kuwa wachezaji hao wataungana na wengine katika msafara utakaondoka leo asubuhi kuelekea jijini Tanga kwa ajili ya mchezo huo wa kirafiki.Kikosi cha Azam Fc kitaondoka kesho leo kwenda mkoani Tanga kwa ajili ya michezo ya kirafiki. Tunategemea wachezaji kuwemo katika kikosi kitakachocheza Jumamosi na Jumapili kwa ajili ya kuwapima,alisema.Alisema Kocha wa Azam, Stewart Hall atatumia michezo hiyo kuwapima wachezaji hao kuona wale watakaofaa kwa ajili ya kusajiliwa. Baada ya mchezo wa kesho, pia watacheza na Coastal Union kwenye uwanja huo wa mkwakwani keshokutwa.Idd alisema watarejea Dar es Salaam Jumatatu kwa ajili ya kuendelea na programu za mazoezi ya kujiandaa na michuano ya Kagame.Tayari Azam Fc imeshajipima katika michezo miwili ya kirafiki dhidi ya JKT Ruvu ambapo walifunga bao 1-0, na dhidi ya Friends Rangers mabao 4-2 yote ikichezwa kwenye uwanja wa Azam Complex, Chamazi.  <topic>: MICHEZO 